મહાત્મા ગાંધી રાષ્ટ્રીય ગ્રામીણ રોજગાર ગેરંટી અધિનિયમ (મનરેગા)માં કેન્દ્ર સ્થાને છે, લઘુત્તમ આવક ધરાવતા લોકોને તેમના વેતનની સમયસર ચુકવણી. એક્ટના અમલીકરણની તપાસ કરતી સંસ્થા નરેગા સંઘર્ષ મોરચાએ નોંધ્યું છે કે ફેબ્રુઆરી, માર્ચ અને એપ્રિલમાં અનુક્રમે 64%, 86%, અને 99% વેતનની પ્રક્રિયા હાથ ધરાઈ નથી. મનરેગામાં વેતન ન ચુકવવું કે ચુકવણીમાં વિલંબ કંઈ નવું નથી પરંતુ વેતનની ચુકવણીના માળખામાં થયેલા તાજેતરના ફેરફારોને કારણે સમસ્યા વધુ વકરી છે.